**Zmluva na vypracovanie projektovej dokumentácie s podrobnosťou realizačnej dokumentácie stavby (DRS), na výkon inžinierskej činnosti (IČ) a výkon autorského dozoru (AD)pre „Rekonštrukcia objektu 1 a objektu 2 "** :

uzatvorená podľa § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „zmluva")

medzi zmluvnými stranami

**Objednávateľ'**

Názov : Stredná odborná škola Jozefa Szakkayho – Szakkay József

Szakközépiskola, Grešákova 1, 040 01 Košice

Sídlo : Grešákova 1, 040 01 Košice, Slovensko

Štatutárny zástupca : Ing. Eva Matejová, riaditeľka

Právna forma: rozpočtová organizácia

Osoby oprávnené na rokovanie

- vo veciach zmluvných: Ing.Eva Matejová

- vo veciach technických: Ing.Eva Matejová, Ing.Alžbeta Puzderová

Bankové spojenie:

Číslo účtu:

IČO : 00161781

DIČ : 2020762447

Telefón : 0903 573 722

E-mail : skola@ipari.sk

 (ďalej len „objednávateľ")

**Zhotoviteľ'**

Obchodné meno: Artax, sro.

Sídlo: Hradbová 11, 040 01 Košice

Právna forma: spoločnosť s ručením obmedzeným

Osoby oprávnené na rokovanie:

- vo veciach zmluvných: Ing.Igor Uher

- vo veciach technických: Ing.Jozef Pačay, Ing.Emil Zelenák

Bankové spojenie: Primabanka, a.s.

Číslo účtu: SK813100 0000 004350038605

IČO: 31 719 970

DIČ: 2020482409

IČ DPH: SK2020482409

Tel./Fax: 00421556251130, 00421905544233

(ďalej len „zhotoviteľ")

**Čl.1**

**Predmet zmluvy**

* 1. Zhotoviteľ sa zaväzuje pre objednávateľa vykonať dielo uvedené v článku 2 zmluvy (ďalej len „dielo"), činnosť autorského dozoru uvedenú v článku 3 zmluvy (ďalej len „činnosť autorského dozoru") a inžiniersku činnosť uvedenú v článku 4 zmluvy (ďalej len „inžinierska činnosť). Objednávateľ sa zaväzuje zaplatiť za vykonanie diela cenu uvedenú v článku 5 tejto zmluvy.

**Čl. 2**

**VYMEDZENIE DIELA**

* 1. Zhotoviteľ sa zaväzuje, že pre objednávateľa v rozsahu a za podmienok dohodnutých v tejto zmluve vypracuje a odovzdá projektovú dokumentáciu s podrobnosťou realizačnej dokumentácie stavby (ďalej len „DRS") pre stavby:
1. Objekt 1: Vypracovanie realizačnej projektovej dokumentácie: **„Rekonštrukcia Školského internátu, Jedlíkova 11**“, Košice v rozsahu a množstve podľa Opisu predmetu zákazky, ktorý tvorí prílohu Výzvy zo dňa 29.11.2018
2. Objekt 2: Vypracovanie realizačnej projektovej dokumentácie: **„Rekonštrukcia budovy školy SOŠ“** Opisu predmetu zákazky, ktorý tvorí prílohu Výzvy zo dňa 30.11.2018
	1. Na predmet diela v zmysle tohto článku sa primerane použijú ustanovenia § 536 a nasl. Obchodného zákonníka v platnom znení
	2. Podrobný rozsah a obsah predmetu diela podľa tohto článku je uvedený v **Opise predmetu zákazky ako prílohy Výzvy objednávateľa na predkladanie ponúk** v rámci zadávania zákazky postupom podľa § 117 zákona č. 343/2015 Z.z. o verejnom obstarávaní zo dňa 29.11.2018.

**Čl. 3**

**PREDMET ČINNOSTI AUTORSKÉHO DOZORU**

* 1. Zhotoviteľ sa zaväzuje, že pre Objednávateľa bude vykonávať činnosť autorského dozoru (ďalej tiež aj „AD") na stavbách:
1. **Objekt 1:** **„Rekonštrukcia Školského internátu, Jedlíkova 11**“
2. **Objekt 2: „Rekonštrukcia budovy školy SOŠ“**

v rozsahu a za podmienok uvedených v tejto Zmluve a v Opise predmetu zákazky ako prílohy **Výzvy objednávateľa na predkladanie ponúk** v rámci zadávania zákazky postupom podľa § 117 zákona č. 343/2015 Z.z. o verejnom obstarávaní zo dňa 29.11.2018.

* 1. Na účely výkonu činností autorského dozoru podľa tejto zmluvy sa pre zhotoviteľa používa aj označenie „autorský dozor".
	2. Zmluvné strany sa dohodli, že za výkon AD sa nepovažujú prípady, kedy je zhotoviteľ' v rámci uplatnenia práv objednávateľa zo zodpovednosti za vady zhotoviteľa povinný odstrániť' preukázateľné chyby DRS (napríklad nesúlad výkazu výmer a výkresovej časti PD, nesúlad skutočného stavu so zakresleným stavom a podobne) a to aj v prípade, ak sa tieto stanú zjavné počas realizácie stavebných prác.

**Čl. 4**

**PREDMET INŽINIERSKEJ ČINNOSTI**

* 1. Zhotoviteľ sa zaväzuje, že pre objednávateľa bude vykonávať inžiniersku činnosť (ďalej tiež aj „IČ") na stavbách:

**Objekt 1:** **„Rekonštrukcia Školského internátu, Jedlíkova 11**“

**Objekt 2: „Rekonštrukcia budovy školy SOŠ“**

v rozsahu a za podmienok uvedených v tejto Zmluve a v Opise predmetu zákazky ako prílohy **Výzvy objednávateľa na predkladanie ponúk** v rámci zadávania zákazky postupom podľa § 117 zákona č. 343/2015 Z.z. o verejnom obstarávaní zo dňa 29.11.2018.

**Čl. 5**

**PODKLADY A SPOLUPÔSOBENIE OBJEDNÁVATELA A ZHOTOVITELA**

* 1. Zhotoviteľ vyhlasuje, že mu objednávateľ v rámci postupu zadávania zákazky poskytol všetky potrebné doklady a vysvetlenia, ktoré sú nevyhnutné pre riadne splnenie jeho záväzkov podľa tejto zmluvy.
	2. V priebehu vykonávania diela (DRS) sa minimálne dva krát za mesiac uskutoční pracovné rokovanie medzi zhotoviteľom a objednávateľom (ďalej len „pracovné rokovanie"), prípadne za účasti ďalších dotknutých subjektov podľa požiadaviek objednávateľa alebo zhotoviteľa. Bez ohľadu na znenie predchádzajúcej vety sa zmluvné strany dohodli, že prvé pracovné rokovanie sa uskutoční pred začatím realizácie diela. Z pracovného rokovania sa vyhotoví zápis (ďalej len „zápis z pracovného rokovania"), ktorého rovnopis obdrží každá zmluvná strana a ktorý je podkladom v zmysle bodu 5.3 tohto článku. Zhotoviteľ je povinný počas pracovných rokovaní objednávateľa informovať o stave rozpracovanosti diela. Termín ako aj zoznam účastníkov pracovného rokovania dohodne zhotoviteľ s objednávateľom spravidla 7 dní vopred pred jeho konaním.
	3. Objednávateľ sa zaväzuje, že počas plnenia predmetu zmluvy poskytne zhotoviteľovi v nevyhnutnom rozsahu spolupôsobenie, a to najmä poskytovaním upresňujúcich alebo doplňujúcich údajov alebo nevyhnutných podkladov potrebných na splnenie predmetu zmluvy v súlade s touto zmluvou.
	4. Objednávateľ poskytne zhotoviteľovi spolupôsobenie uvedené v bode 5.3 tohto článku v lehote a spôsobom dohodnutom obidvoma zmluvnými stranami.
	5. Zhotoviteľ sa zaväzuje v prípade potreby vykonať bezodplatne zmeny v DRS, ktorých potreba vznikne v dôsledku vyjadrení a/alebo stanovísk príslušných orgánov štátnej správy a to aj počas realizácie stavebných prác, podkladom pre ktoré je DRS.

**Čl. 6**

**TERMÍN PLNENIA PREDMETU ZMLUVY**

* 1. Zhotoviteľ sa zaväzuje doručiť DRS po zapracovaní pripomienok zo záverečného prerokovania do sídla objednávateľa v nasledovných termínoch:
1. Objekt 1: Vypracovanie realizačnej projektovej dokumentácie: **„Rekonštrukcia Školského internátu, Jedlíkova 11**“, **do 90 dní odo dňa nadobudnutia účinnosti tejto zmluvy,**
2. Objekt 2: Vypracovanie realizačnej projektovej dokumentácie: **„Rekonštrukcia budovy školy SOŠ“** **do 60 dní odo dňa nadobudnutia účinnosti tejto zmluvy.**
	1. Dňom doručenia DRS do sídla objednávateľa sa začína preberacie konanie. Účelom preberacieho konania je zistenie skutočnosti, či DRS spĺňa kvantitatívne a kvalitatívne vlastnosti uvedené v tejto zmluve a jej súčastiach (príloh). Na účely tejto zmluvy DRS nespĺňa požiadavky uvedené v tejto zmluve, ak má vady, ktoré sú objednávateľom zistiteľné pri vynaložení obvyklej starostlivosti počas preberacieho konania, alebo nespĺňa aj ďalšie požiadavky uvedené v tejto zmluve, opise predmetu zákazky (ďalej len „súťažné podklady") a ďalších podkladov poskytnutých v rámci zadávania zákazky zo dňa 30.11.2018 (ďalej len „zjavné vady").
	2. Preberacie konanie je skončené dňom podpísania preberacieho protokolu objednávateľom a zhotoviteľom. V preberacom protokole deklaruje objednávateľ skutočnosť, že DRS nemá v deň podpísania preberacieho protokolu zjavné vady alebo skutočnosť uvedenú v prvej vete bodu 6.7 tohto článku.
	3. Objednávateľ sa zaväzuje podpísať preberací protokol v lehote do 20 dní odo dňa doručenia DRS. Preberací protokol sa vyhotoví v dvoch rovnopisoch, z ktorých jeden obdrží objednávateľ a druhý zhotoviteľ. Zhotoviteľ súhlasí, aby objednávateľ počas lehoty uvedenej v prvej vete tohto bodu poskytol dielo na vyjadrenie orgánom a organizáciám, ktorých vyjadrenie je potrebné k stavebnému konaniu.
	4. Ak objednávateľ počas preberacieho konania zistí skutočnosť, že DRS má zjavné vady, oznámi písomne túto skutočnosť zhotoviteľovi odoslaním doporučenej zásielky adresovanej do sídla zhotoviteľa v lehote uvedenej v bode 6.4 tohto článku (ďalej len „oznámenie o zjavných vadách"). V oznámení o zjavných vadách určí objednávateľ súčasne lehotu na odstránenie zjavných vád. Lehota na odstránenie zjavných vád nesmie byť kratšia ako 10 pracovných dní.
	5. Odo dňa odoslania oznámenia o zjavných vadách lehota uvedená v bode 6.4 tohto článku neplynie. Odo dňa doručenia DRS spolu s písomným vyhlásením zhotoviteľa, že zjavné vady uvedené v oznámení o zjavných vadách boli odstránené, do sídla objednávateľa, plynie lehota uvedená v článku 6.4 ďalej, pričom sa jej dĺžka súčasne predlžuje o 7 dní (ďalej len „predĺžené preberacie konanie").
	6. Ak objednávateľ počas predĺženého preberacieho konania zistí, že zjavné vady uvedené v oznámení o zjavných vadách boli skutočne odstránené, a DRS už nemá iné zjavné vady, zhotoviteľ vyhotoví preberací protokol a následne ho podpíšu obe zmluvné strany podľa bodu 6.4 tohto článku.
	7. V prípade, ak objednávateľ v rámci preberacieho konania nezistí žiadne zjavné vady, prípadne zjavné vady boli odstránené postupom podľa tohto článku, objednávateľ písomne vyzve zhotoviteľa k dodaniu kompletných zmluvne dohodnutých počtov vyhotovení DRS, a to ku dňu podpísania preberacieho protokolu oboma zmluvnými stranami.
	8. Na účely tejto zmluvy sa deň podpísania preberacieho protokolu obidvoma zmluvnými stranami považuje za deň odovzdania DRS zhotoviteľom objednávateľovi a súčasne aj za deň prevzatia DRS objednávateľom od zhotoviteľa.
	9. Predpokladaná doba výkonu AD na stavbách je určená dobou vykonávania stavebných prác podľa bodov 6.11 a 6.12 tohto článku.
	10. Stavebné práce sa na účely tejto zmluvy považujú za skončené dňom:
3. nadobudnutia právoplatnosti kolaudačného rozhodnutia pre stavbu Objekt 1 **„Rekonštrukcia Školského internátu, Jedlíkova 11**“,
4. nadobudnutia právoplatnosti kolaudačného rozhodnutia prípadne ak sa kolaudačné rozhodnutie nevyžaduje, tak do riadneho prevzatia stavebných prác na Objekt 2 **„Rekonštrukcia budovy školy SOŠ“**
	1. Zhotoviteľ je povinný začať vykonávať činnosť autorského dozoru odo dňa uvedeného v písomnom oznámení objednávateľa o odovzdaní staveniská ktoré sa objednávateľ zaväzuje zaslať doporučenou zásielkou adresovanou do sídla zhotoviteľa najneskôr sedem dní pred začatím stavebných prác. Činnosť AD sa skončí najskôr dňom nasledujúcim po dni ukončenia kolaudačného konania prípadne ak sa kolaudačné rozhodnutie nevyžaduje, tak dňom nasledujúcim po dni podpísania Preberacieho a odovzdávacieho konania stavby. Počas výkonu činnosti AD sa zhotoviteľ zaväzuje zúčastňovať na pravidelných pracovných poradách na staveniskách medzi zástupcami zhotoviteľa a inými účastníkmi stavebných prác minimálne raz za štrnásť (14) dní, pokiaľ nie je v tejto zmluve alebo jej súčastiach (prílohách) uvedené inak. Termín uskutočnenia pracovnej porady objednávateľ oznámi zhotoviteľovi najneskôr tri (3) pracovné dni pred jej konaním prostredníctvom emailu, pokiaľ sa zmluvné strany nedohodnú inak.
	2. Zhotoviteľ je povinný vykonať inžiniersku činnosť nasledovne:
5. Objekt 1**„Rekonštrukcia Školského internátu, Jedlíkova 11**“ - zabezpečiť vydanie právoplatného stavebného povolenia najneskôr do 90 dní odo dňa podpísania preberacieho protokolu k DRS podľa bodu 6.4 tohto článku.
6. Objekt 2 **„Rekonštrukcia budovy školy SOŠ“ -** zabezpečiť vydanie právoplatného stavebného povolenia resp. súhlasu stavebného úradu k plánovaným stavebným prácam do 60 dní odo dňa podpísania preberacieho protokolu k DRS podľa bodu 6.4 tohto článku
	1. O odovzdaní a prevzatí právoplatného stavebného povolenia resp. súhlasu stavebného úradu k plánovaným stavebným prácam spíšu zmluvné strany preberací protokol. Preberací protokol sa vyhotoví v dvoch rovnopisoch, z ktorých jeden obdrží objednávateľ a druhý zhotoviteľ.

**Čl. 7**

**CENA DIELA, DRS, AD a IČ**

**PLATOBNÉ A FAKTURAČNÉ PODMIENKY**

* 1. Cena je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách") a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon o cenách (ďalej len „vyhláška") a sú v nej zahrnuté všetky náklady, činnosti, práce, výkony alebo služby nevyhnutné za účelom riadneho vykonania diela, autorského dozoru a inžinierskej činnosti.
		1. Objekt 1 **„Rekonštrukcia Školského internátu, Jedlíkova 11**“:
1. Cena za DRS bez DPH v EUR: 26 500.-€

Sadzba DPH 20 % v EUR: 5 300.-€

Cena DRS vrátane DPH v EUR: 31 800.-€

(slovom: Tridsaťjedentisícosemsto eur)

1. Cena za AD bez DPH v EUR: 1 400.-€

Sadzba DPH 20 % v EUR: 280.-€

Cena za AD vrátane DPH v EUR: 1 680.-€

(slovom: Jedentisícšesťstoosemdesiat eur)

1. Cena za IČ bez DPH v EUR: 1 250.-€

Sadzba DPH 20 % v EUR: 250.-€

Cena za IČ vrátane DPH v EUR: 1 500.-€

(slovom: Jedentisícpäťsto eur)

* + 1. 2Objekt 2  **„Rekonštrukcia budovy školy SOŠ“**
1. Cena za DRS bez DPH v EUR: 11 600.-€

Sadzba DPH 20 % v EUR: 2 320.-€

Cena DRS vrátane DPH v EUR: 13 920.-€

(slovom: Trinásťtisícdeväťstodvadsať eur)

1. Cena za AD bez DPH v EUR: 1 050.-€

Sadzba DPH 20 % v EUR: 210.-€

Cena za AD vrátane DPH v EUR: 1 260.-€

(slovom: Jedntisícdvestošesťdesia eur)

1. Cena za IČ bez DPH v EUR: 950.-€

Sadzba DPH 20 % v EUR: 190.-€

Cena za IČ vrátane DPH v EUR: 1 140.-€

(slovom: Jedentisícjednostoštyridsať eur)

* 1. Zhotoviteľ vyhotoví faktúru v šiestich vyhotoveniach za DRS až na základe preberacieho protokolu podpísaného oboma zmluvnými stranami podľa tejto zmluvy a to do 15 dní odo dňa jeho podpísania. Na účely fakturácie sa za deň dodania DRS považuje deň podpísania preberacieho protokolu oboma zmluvnými stranami podľa článku 6 tejto zmluvy.
	2. Zhotoviteľ vystaví faktúru v šiestich vyhotoveniach za AD do 30 dní odo dňa nadobudnutia právoplatnosti kolaudačného rozhodnutia, prípadne ak sa kolaudačné rozhodnutie nevyžaduje, tak do 30 dní od riadneho prevzatia stavebných prác. Cena za výkon AD zahŕňa okrem nákladov uvedených v bod 7.1 tejto zmluvy aj všetky ostatné náklady, prípadne odmenu zhotoviteľa a to najmä náhrada za čas strávený na stavenisku alebo na pracovných poradách, cestovné náklady a/alebo náhrady za stratu času, ako aj náklady súvisiace s plánografickými prácami v rámci výkonu AD.
	3. Zhotoviteľ vystaví faktúru v šiestich vyhotoveniach za IČ až na základe preberacieho protokolu podpísaného oboma zmluvnými stranami podľa bod 6.15 tejto zmluvy a to do 15 dní odo dňa podpísania preberacieho protokolu. Na účely fakturácie sa za deň dodania IČ považuje deň podpísania preberacieho protokolu oboma zmluvnými stranami podľa článku 6 tejto zmluvy.
	4. Zhotoviteľ je povinný vyhotoviť samostatné faktúry, a to zvlášť pre DRS, zvlášť pre IČ a zvlášť pre AD a to po objektoch.
	5. Splatnosť faktúry je tridsať kalendárnych dní odo dňa jej doporučeného doručenia do sídla objednávateľa. Zhotoviteľ vyhotoví faktúru v písomnej forme, jej tabuľkové prílohy však súčasne predloží aj v elektronickej forme vo formáte Microsoft Excel.
	6. Faktúra musí obsahovať náležitosti daňového dokladu podľa § 74 zákona č. 222/2004 Z. z. o dani z pridanej hodnoty v znení neskorších predpisov. Na faktúre bude uvedené číslo zmluvy a predmet fakturácie, referenčné číslo u objednávateľa, bankové spojenie v zmysle zmluvy a ďalšie náležitosti uvedené v súťažných podkladoch. Ak faktúra nebude obsahovať vyššie uvedené údaje alebo ak bude obsahovať nesprávne údaje, objednávateľ je oprávnený takúto faktúru vrátiť zhotoviteľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla objednávateľa.
	7. Zmluvné strany môžu uzatvoriť dodatok k zmluve, ktorým sa mení rozsah alebo obsah diela vyplývajúci z tejto zmluvy alebo sa mení rozsah alebo obsah činnosti AD a IČ vyplývajúci z tejto zmluvy, ak vznikne potreba zmeny obsahu alebo rozsahu diela, prípadne obsahu alebo rozsahu činnosti AD a IČ, ktorá nebola predvídateľná v čase uzatvorenia tejto zmluvy (ďalej len „naviac práce"). Podkladom na uzatvorenie tohto dodatku bude písomný súhlas objednávateľa s naviac prácami alebo písomná požiadavka objednávateľa na naviac práce.
	8. V prípade zmeny ceny podľa bodu 7.9 naviac práce budú ocenené podľa jednotkových cien uvedených v ponuke zhotoviteľa predloženej v rámci zadávania zákazky, výsledkom ktorej je táto zmluva. V prípade, ak v čase vzniku naviac prác budú jednotkové ceny v zmysle platného Sadzobníka pre navrhovanie cien projektových prác a inžinierskych činností — UNIKA 2018 (ďalej len „cenník") nižšie ako jednotkové ceny podľa predchádzajúcej vety, zmluvné strany sa dohodli, že východiskovými cenami budú ceny podľa platného cenníka. Uvedené platí aj v prípade naviac prác, ktorých jednotkové ceny sa nenachádzajú v ponuke zhotoviteľa v rámci verejného obstarávania, výsledkom ktorého je táto zmluva.

**Čl. 8
SANKCIE**

* 1. V prípade omeškania zhotoviteľa s doručením DRS, resp. jej častí v súlade s článkom 6 tejto zmluvy zaväzuje sa zhotoviteľ zaplatiť objednávateľovi zmluvnú pokutu vo výške 0,1 % z ceny DRS vrátane DPH za každý i začatý deň omeškania.
	2. V prípade, ak zhotoviteľ poruší povinnosť odstrániť zjavné vady uvedené v oznámení o zjavných vadách v lehote uvedenej v bode 9.4 tejto zmluvy, je zhotoviteľ povinný zaplatiť objednávateľovi zmluvnú pokutu vo výške 200 Eur (slovom dvesto eur) za každý i začatý deň, pokiaľ porušenie povinnosti trvá. Ustanovenie bodu 8.9 tým nie je dotknuté.
	3. V prípade omeškania objednávateľa s úhradou faktúry, zhotoviteľ má nárok na zaplatenie úroku z omeškania vo výške podľa všeobecne záväzného právneho predpisu upravujúceho výšku úrokov z omeškania.
	4. Za neospravedlnenú neúčasť zhotoviteľa na odovzdaní a prevzatí stavby alebo jej časti vrátane dohodnutých alebo všeobecne záväznými právnymi predpismi stanovených skúšok vzniká objednávateľovi nárok na zmluvnú pokutu vo výške 500 EUR (slovom: päťsto eur), ak bol zhotoviteľ vyrozumený o ich konaní minimálne 3 pracovné dni vopred.
	5. V prípade, ak zhotoviteľ poruší akúkoľvek povinnosť uvedenú v tejto zmluve vrátane jej súčastí, inú ako povinnosť uvedenú v bodoch 8.1, 8.2, 8.4, 8.7, 8.8 a 8.9 tohto článku, vzniká objednávateľovi nárok na zaplatenie zmluvnej pokuty vo výške 200 Eur (slovom dvesto eur) za každý i začatý deň pokiaľ porušenie povinnosti trvá a za každé takéto porušenie samostatne. Ustanovenia bodov 8.7, 8.8 a 8.9 tým nie je dotknuté.
	6. Týmto článkom nie sú dotknuté nároky zmluvných strán na náhradu škody, ktorá vznikne zmluvnej strane porušením povinností vyplývajúcich z tejto zmluvy druhou zmluvnou stranou.
	7. V prípade porušenia povinnosti zhotoviteľa podľa bodu 12.2 a 12.3 tejto zmluvy má objednávateľ právo na zaplatenie jednorazovej zmluvnej pokuty v sume zodpovedajúcej 20 % z ceny diela uvedenej v bode 7.2 písm. a) tejto zmluvy, ktorá zahŕňa aj DPH (v prípade, ak sa pri cene za dielo uplatňuje DPH).
	8. V prípade, ak vada DRS spočíva v nesúlade zakresleného stavu so skutočným stavom a/alebo neuvedení všetkých položiek v rámci výkazu výmer a/alebo ich uvedenie v nesprávnom množstve a/alebo rozsahu oproti výkresovej časti a/alebo skutočnému stavu, v dôsledku ktorých objednávateľovi vzniknú akékoľvek ďalšie náklady súvisiace s realizáciou stavebných prác, podkladom pre ktoré je DRS, zhotoviteľ je povinný zaplatiť objednávateľovi zmluvnú pokutu v sume rovnajúcej sa cene týchto stavebných prác naviac.
	9. V prípade, ak v dôsledku vád DRS budú voči objednávateľovi uplatnené akékoľvek správne alebo iné administratívne sankcie zo strany príslušných orgánov štátnej správy v peňažnej forme, zhotoviteľ je povinný zaplatiť objednávateľovi zmluvnú pokutu za porušenie jeho povinnosti dodať DRS bez vád v sume rovnajúcej sa sume pokuty alebo iného správneho postihu uplatneného voči objednávateľovi príslušným orgánom štátnej správy a to do 15 dní odo dňa doručenia písomnej výzvy objednávateľa na jej úhradu.

**Čl. 9
ZODPOVEDNOSŤ ZA VADY DIELA, AD a IČ**

* 1. Zhotoviteľ sa zaväzuje, že pri vykonávaní predmetu zmluvy bude postupovať s odbornou starostlivosťou, bude dodržiavať ustanovenia všeobecne záväzných právnych predpisov platných a účinných v Slovenskej republike a príslušné technické normy vzťahujúce sa na predmet zmluvy.
	2. Zhotoviteľ sa zaväzuje, že predmet zmluvy vykoná podľa podmienok uvedených v tejto zmluve, vo Výzve zo dňa 30.11.2018 vrátane jej príloh a Opisu predmetu zákazky, že bude mať vlastnosti určené v tejto zmluve, Výzve zo dňa 30.11.2018 vrátane jej príloh, Opisu predmetu zákazy a že bude bez vád.
	3. Ak pri vykonávaní predmetu zmluvy zhotoviteľom vzniknú nejasnosti týkajúce sa vlastností diela alebo spôsobu jej vykonávania, ktoré nemožno odstrániť výkladom tejto zmluvy, zhotoviteľ sa zaväzuje pri ich riešení riadiť sa príslušnými písomnými pokynmi objednávateľa, písomnými dohodami zmluvných strán týkajúcimi sa týchto nejasností a zápismi z pracovných stretnutí.
	4. Zhotoviteľ sa zaväzuje odstrániť vadu diela, ktorá sa prejaví v záručnej dobe, ktorá začína plynúť dňom nasledujúcim po dni, v ktorom bol preberací protokol podpísaný zmluvnými stranami tejto zmluvy, a končí uplynutím piatich rokov odo dňa, v ktorom nadobudne právoplatnosť kolaudačné rozhodnutie pre jednotlivé stavby – Objekty uvedené v tejto zmluvealebo v prípade, ak sa kolaudačné rozhodnutie nevyžaduje, tak uplynutím piatich rokov odo dňa protokolárneho prevzatia stavebných prác a to bezodplatne a bezodkladne, najneskôr však do 7 pracovných dní, pokiaľ sa zmluvné strany nedohodnú inak.
	5. Objednávateľ sa zaväzuje oznámiť vadu diela zhotoviteľovi bezodkladne po jej zistení písomnou formou (ďalej len „oznámenie o vade"). Objednávateľ sa zaväzuje zhotoviteľovi písomne potvrdiť skutočnosť, že vada diela bola odstránená, až po jej skutočnom odstránení.
	6. Za vady DRS sa považujú napríklad nesúlad zakresleného stavu so skutočným stavom, neuvedenie všetkých položiek v rámci výkazu výmer, resp. ich uvedenie v nesprávnom množstve a/alebo rozsahu oproti výkresovej časti a/alebo skutočnému stavu.

**Čl. 10
VLASTNÍCKE PRÁVO K DIELU A NEBEZPEČENSTVO ŠKODY NA DIELE, AUTORSKÉ PRÁVO**

* 1. Nebezpečenstvo škody na diele a vlastnícke právo k dielu prechádza na objednávateľa dňom podpísania preberacieho protokolu oboma zmluvnými stranami podľa tejto zmluvy.
	2. V prípade, že dielo alebo jeho ktorákoľvek časť, ktorého vykonanie je predmetom tejto zmluvy spĺňa náležitosti autorského diela podľa Autorského zákona, zhotoviteľ udeľuje, objednávateľovi dňom prevzatia diela podľa tejto zmluvy licenciu podľa § 65 Autorského zákona, a to výhradnú, neobmedzenú (bez časového a teritoriálneho obmedzenia), v rozsahu uvedenom v §19 ods. 4 Autorského zákona tak, aby dielo mohol používať na vlastnú potrebu (najmä za účelom zhotovenia stavby, oprava a údržba stavby, prípadne aj na iné s tým súvisiace účely) a za týmto účelom ho poskytovať aj tretím osobám, ako podklady pre plnenie úloh objednávateľa. Objednávateľ je tiež oprávnený tieto predmety duševného vlastníctva poskytnúť orgánom a organizáciám štátnej správy a územnej samosprávy pre plnenie ich úloh vo všeobecnom verejnom záujme. Zhotoviteľ zároveň udeľuje dňom prevzatia diela objednávateľovi právo udeliť tretej osobe súhlas na použite diela v rozsahu udelenej licencie a tiež súhlas na postúpenie licencie.
	3. Zmluvné strany sa zároveň dohodli, že odmena zhotoviteľa v zmysle bodu 10.2 tohto článku je zahrnutá v celom rozsahu v cene uvedenej v článku 7.2 písm. a) tejto zmluvy.

**ČI.11
ZÁNIK ZMLUVY**

* 1. Táto zmluva zanikne okrem splnenia všetkých práv a povinností obidvoch zmluvných strán aj písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou objednávateľa.
	2. V prípade zániku zmluvy dohodou zmluvných strán sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
	3. Odstúpenie od zmluvy musí mať písomnú formu, musí byť doručené druhej zmluvnej strane (ktorá svoju povinnosť porušila) a jeho účinky nastávajú dňom doručenia zmluvnej strane, ktorá svoju povinnosť porušila. Za podstatné porušenie zmluvných povinností zhotoviteľom sa považuje omeškanie zhotoviteľa so splnením akejkoľvek povinnosti podľa tejto zmluvy o viac ako 30 dní, alebo v prípade povinností, pri ktorých omeškanie netrvá (jednorazová povinnosť — napríklad neospravedlnené neúčasti podľa bodu 8.4 tejto zmluvy), sa za podstatné porušenie zmluvy považuje opakované porušenie jednorazovej povinnosti vyplývajúcej mu z tejto zmluvy. Za podstatné porušenie zmluvy sa považuje aj postúpenie akéhokoľvek práva vyplývajúceho z tejto zmluvy na tretiu osobu bez súhlasu objednávateľa.
	4. Pre právnu úpravu odstúpenia od zmluvy a vzájomných nárokov zmluvných strán z neho vyplývajúcich primerane platia ustanovenia § 344 a nasl. zákona č. 513/1991 Zb. Obchodný zákonník v znení neskorších predpisov.
	5. Objednávateľ je oprávnený vypovedať zmluvu bez uvedenia dôvodu. Výpoveď musí mať písomnú formu. Výpovedná lehota je jeden mesiac a začína plynúť prvým dňom kalendárneho mesiaca, ktorý nasleduje po kalendárnom mesiaci, v ktorom bola výpoveď doručená do sídla zhotoviteľa.
	6. V prípade výpovede zmluvy podľa bodu 11.5 má objednávateľ nárok, aby mu zhotoviteľ v lehote dvoch týždňov odo dňa uplynutia výpovednej lehoty odovzdal dielo doručením do jeho sídla, resp. tie časti diela, z ktorých povahy vyplýva iný spôsob dodania, týmto iným spôsobom dodania, v stave zodpovedajúcemu rozpracovaniu diela ku dňu uplynutia výpovednej lehoty.
	7. V prípade výpovede zmluvy podľa bodu 11.5 tohto článku má zhotoviteľ nárok, aby mu objednávateľ zaplatil časť ceny za splnenie predmetu zmluvy zodpovedajúcu vykonaným prácam na predmete zmluvy ku dňu uplynutia výpovednej lehoty. Pre platobné, fakturačné a licenčné podmienky primerane platia ustanovenia tejto zmluvy

**Čl. 12
OSTATNÉ USTANOVENIA**

* 1. Pre vstup na nehnuteľnosti vo vlastníctve tretích osôb, ktorý je potrebný na vykonanie predmetu tejto zmluvy, zhotoviteľ zabezpečí na svoje náklady s ich vlastníkmi poskytnutie príslušných súhlasov a uzatvorenie dohôd za podmienok uvedených v príslušných všeobecne záväzných právnych predpisov platných a účinných v Slovenskej republike a podľa súťažných podkladov. Finančné nároky s týmto súvisiace znáša zhotoviteľ.
	2. Zhotoviteľ je povinný dodržiavať pri zhotovovaní diela ustanovenie § 42 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a všetky ďalšie ustanovenia daného zákona vzťahujúce sa na obmedzenia pri označovaní konkrétnych typov, výrobcov, výrobných postupov, ktoré môžu viesť k znevýhodneniu alebo vylúčeniu hospodárskych subjektov v postupe zadávania zákazky na predmet zákazky, ktorého podkladom bude DRS.
	3. Zhotoviteľ je povinný poskytnúť objednávateľovi súčinnosť nevyhnutnú pri vysvetľovaní súťažných podkladov a inej sprievodnej dokumentácie v súlade s § 48 zákona o verejnom obstarávaní pre výber zhotoviteľa stavebných prác, ktoré budú realizované na základe DRS. Zhotoviteľ je povinný v tejto súvislosti pripraviť odpovede pre objednávateľa na otázky uchádzačov týkajúcich sa technických špecifikácií, výkazov výmer a výkresovej časti alebo aj iných skutočností týkajúcich sa DRS a to najneskôr do 48 hodín od vyžiadania objednávateľom prostredníctvom emailovej komunikácie.

**Čl. 13
ZÁVEREČNÉ USTANOVENIA**

* 1. Práva a povinnosti zmluvných strán neupravené v tejto zmluve sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných a účinných v Slovenskej republike.
	2. Zmluvu je možné meniť a dopĺňať len na základe číslovaných a písomných dodatkov. Dodatok k zmluve, ktorý predkladá zhotoviteľ musí obsahovať v preambule dôvod uzavretia tohto dodatku. Dodatok k zmluve musí byť podpísaný oprávnenými zástupcami zmluvných strán, pričom podpisy musia byť na tej istej listine, v opačnom prípade sa má za to, že k uzatvoreniu dodatku k zmluve nedošlo. Zmluvné strany sú povinné pri uzavretí dodatku k zmluve postupovať v súlade s príslušnými ustanoveniami zákona o verejnom obstarávaní.
	3. Zhotoviteľ nie je oprávnený postúpiť akékoľvek pohľadávky (práva) vyplývajúce z tejto zmluvy na tretiu osobu alebo sa dohodnúť s treťou osobou na prevzatí jeho záväzkov (povinností) vyplývajúcich z tejto zmluvy bez predchádzajúceho písomného súhlasu objednávateľa.
	4. Zmluva je vyhotovená v piatich rovnopisoch, z ktorých sú tri rovnopisy určené pre objednávateľa a dva rovnopisy pre zhotoviteľa.
	5. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia na webovom sídle objednávateľa.
	6. Zmluvné strany vyhlasujú, že sa s obsahom zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú svojím vlastnoručným podpisom.
	7. Súčasťou zmluvy sú súťažné podklady objednávateľa (výzva na predkladanie ponúk) vrátane Opisu predmetu zákazky a jeho príloh, ponuka zhotoviteľa a prípadné vysvetlenia poskytnuté objednávateľom v procese zadávania zákazky, ktorej výsledkom je táto zmluva. Vysvetlenia poskytnuté objednávateľom, ktoré menia alebo dopĺňajú súťažné podklady majú prednosť pred týmito podkladmi. Skutočnosť, že akýkoľvek z uvedených dokumentov nie je fyzicky pripojený k zmluve, ale táto zmluva na neho odkazuje, nemá vplyv na skutočnosť, že je súčasťou tejto zmluvy.
	8. Zhotoviteľ vyhlasuje a podpisom tejto zmluvy potvrdzuje, že je riadne oboznámený s rozsahom a povahou diela a že správne vyhodnotil a ocenil všetky práce trvalého či dočasného charakteru, ktoré sú nevyhnutné pre riadne splnenie jeho záväzkov podľa tejto zmluvy a že pri predložení svojej cenovej ponuky:
		1. prevzal od objednávateľa podklady v rozsahu podľa tejto zmluvy, dôkladne ich pri vynaložení odbornej starostlivosti prekontroloval s tým, že tieto podklady neobsahujú žiadne prekážky vykonania diela, ktoré mohol zistiť pri vynaložení odbornej starostlivosti;
		2. preveril miestne podmienky na mieste, ktoré sa týka vypracovania diela; zahrnul všetky technické a dodacie podmienky do kalkulácie celkovej ceny za dielo podľa tejto zmluvy;
		3. neexistujú akékoľvek iné požiadavky zhotoviteľa okrem tých, ktoré by zhotoviteľ mohol uplatniť v procese vysvetľovania súťažných podkladov v rámci verejného obstarávania.
	9. Zhotoviteľ sa zaväzuje znášať akékoľvek ďalšie prekážky a zmeny, ktoré neboli zhotoviteľom uplatnené podľa bodov 13.8 a následne 13.8.1, 13.8.2 a/alebo 13.8.3 na vlastné nebezpečenstvo a vlastné náklady bez akéhokoľvek dopadu na zmenu ceny za dielo podľa tejto zmluvy.

V Košiciach, dňa 20.12.2018 V Košiciach, dňa 20.12 2018

**Objednávateľ: Zhotoviteľ:**

Ing. Eva Matejová Ing. Igor Uher

riaditeľka konateľ